stanford-oval/wikipedia huggingface dataset:
251

שנת 251 היא השנה ה-51 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 251 ניתן לה בדיעבד.
כל התאריכים שלהלן הם לפי הלוח היוליאני.
אירועים

כינוס ראשי הכנסייה הנוצרית בקרתגו.
קרב ארביטוס בשטח בולגריה של היום. הפסד לאימפריה הרומית לצבא משותף של מספר שבטים גרמנים. הקיסר דקיוס ובנו נהרגו בקרב.
נולדו

אנטוניוס הגדול – הנזיר הנוצרי הראשון
נפטרו

דקיוס, קיסר רומי (נולד ב-201)
7 בספטמבר – סה מה יי, גנרל, פוליטיקאי, ויורש העצר של ממלכת צָאו-ווֶי בתקופת שלוש הממלכות של סין (נולד ב-179)
ראו גם

ילידי 251‎
נפטרים ב-251‎
Mother's Little Helper

"Mother's Little Helper" (בעברית: העוזר הקטן של אמא) הוא שיר של להקת הרוק הבריטית הרולינג סטונז. השיר יצא לראשונה בממלכה המאוחדת בשנת 1966 ופתח את האלבום Aftermath. בארצות הברית יצא השיר כסינגל והגיע למקום השמיני במצעד הסינגלים בילבורד הוט 100. צד ב' של התקליט היה השיר "ליידי ג'יין" שהגיע למקום ה-24.
השיר עוסק בפופולריות הפתאומית שהייתה לתרופות הרגעה בקרב עקרות הבית, והסכנות שבלקיחת מנת יתר של תרופות או התמכרות. התרופות שהשיר עוסק בהן הן מפרובמט (מילטאון) או דיאזפאם (ואליום).
מילים ולחן

את השיר "Mother's Little Helper" כתבו מיק ג'אגר וקית' ריצ'רדס. הוא הוקלט באולפן חברת תקליטי RCA בהוליווד שבקליפורניה במרץ 1966.
השיר מתחיל בשורה שמופיעה שוב כשורה אחרונה בפזמון החוזר.
| תרגום לעברית | אנגלית |
| --- | --- |
איזה מטרד זה להזדקן  הילדים הם שונים כיום, אני שומע כל אמא אומרת  כיום אמא צריכה משהו שירגיע אותה  למרות שהיא אינה ממש חולה, ישנו כדור קטן צהוב  היא רצה למקלט של העוזר הקטן של אמא  הוא עוזר לה בדרכה לעבור את היום העמוס שלה: What a drag it is getting old  Kids are different today, I hear every mother say  Mother needs something today to calm her down  And though she's not really ill, there's a little yellow pill  She goes running for the shelter of a mother's little helper  And it helps her on her way, gets her through her busy day
לקראת סוף השיר נשלחת אזהרה לאמהות.
| תרגום לעברית | אנגלית |
| --- | --- |
ואם תיקחי עוד מאלה, תקבלי מנת יתר  אין יותר ריצה אל המדף אל העוזר הקטן של אמא  הם רק עזרו לך בדרכך, אל יום מותך העמוס: And if you take more of those, you will get an overdose  No more running for the shelter of a mother's little helper  They just helped you on your way, to your busy dying day
השיר מבוסס על אקורדים עממיים וריף גיטרה בסגנון מזרחי המזכיר צליל של סיטאר. הנגינה היא בשתי גיטרות סלייד בנות 12 מיתרים בביצוע בריאן ג'ונס וקית' ריצ'רדס.
משתתפים

מיק ג'אגר – שירה, כלי הקשה
קית' ריצ'רדס – גיטרת סלייד 12 מיתרים, גיטרה אקוסטית, קולות רקע
בריאן ג'ונס – גיטרת סלייד 12 מיתרים, גיטרה אקוסטית
ביל ויימן – גיטרה בס
צ'ארלי ווטס – תופים
ג'ק ניטשה – Nitzsche-Phone
מיקומי שיא

|   ‏‏‏  מצעדים ודירוגים (1966)> מדינה |   ‏‏‏  מצעדים ודירוגים (1966)> מצעד |   ‏‏‏  מצעדים ודירוגים (1966)> מיקום שיא |   ‏‏‏  מצעדים ודירוגים (1966)>  |
| --- | --- | --- | --- |
|  ארצות הברית | בילבורד הוט 100 | 4 |  |
|  ארצות הברית | קאש בוקס טופ 100 | 4 |  |
|  ארצות הברית | רקורד וורלד טופ 100 | 4 |  |
|  גרמניה המערבית | GfK – טופ 100 | 9 |  |
|  הולנד | מצעד 40 הסינגלים ההולנדיים | 7 |  |
|  הולנד | מצעד 100 הסינגלים ההולנדיים | 5 |  |
|  ולוניה | אולטראטופ 40 | 5 |  |
|  פינלנד | המצעדים הפיניים הרשמיים | 24 |  |
|  קנדה | קנדה הוט 100 | - |  |
|  קנדה | מצעד הסינגלים של RPM | 14 |  |
|  שוודיה | סוורייטופליסטן | 13 |  |
|   ‏‏‏  מצעדי סוף שנה (1966)> מדינה |   ‏‏‏  מצעדי סוף שנה (1966)> מצעד |   ‏‏‏  מצעדי סוף שנה (1966)> מיקום שיא |   ‏‏‏  מצעדי סוף שנה (1966)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | {{{ארצות הברית3 שם}}} | 93 |  |
|  הולנד | מצעד 40 הסינגלים ההולנדיים | 77 |  |
הערות שוליים

↑  Joel Whitburn (1985), The Billboard Book of Top 40 Hits, ISBN 0-8230-7518-4
↑  Esther Inglis-Arkell. "This Is The Drug In The Rolling Stones' Song "Mother's Little Helper"". Io9.gizmodo.com. נבדק ב-2016-09-29.
↑  U.S. News and World Report, Vol. 127, p. 58 (1999): “A song on the 1967 Rolling Stones album Flowers was entitled ‘Mother's Little Helper,’ a tongue-in-cheek ode to a housewife coping with bratty kids and a demanding husband, thanks to Valium....”
↑  Eder, Bruce (1989). Singles Collection: The London Years (Boxed set booklet). The Rolling Stones. New York City: ABKCO Records. p. 71. 1218-2.
↑  Guesdon, Margotin, Jean-Michel, Philippe (2016). The Rolling Stones All the Songs: The Story Behind Every Track. Black Dog & Leventhal Publishers Inc. ISBN 0316317748.
| --- | --- |
בקרת זהויות :  MusicBrainz work: 4295e513-a6ef-3c70-b724-a4423edcf7a7
1875

שנת 1875 היא השנה ה-75 במאה ה-19. זוהי שנה רגילה, שאורכה 365 ימים. 1 בינואר 1875 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

15 בינואר – נחנך בניין האופרה גרנייה בפריז
25 באוגוסט – מתיו ווב הופך לאדם הראשון ששוחה לרוחב תעלת למאנש
27 בדצמבר – העיתון המצרי אל-אהראם יוצא לאור לראשונה
נולדו

10 בינואר – ישי שור, מתמטיקאי יהודי (נפטר ב-1941)
14 בינואר – אלברט שווייצר, תאולוג, מוזיקאי, פילוסוף ורופא גרמני, חתן פרס נובל לשלום (נפטר ב-1965)
21 בינואר – פאול קאלה, בלשן גרמני (נפטר ב-1964)
22 בינואר – ד.וו גריפית', במאי קולנוע אמריקאי (נפטר ב-1948)
2 בפברואר – פריץ קרייזלר, כנר ומלחין אוסטרי (נפטר ב-1962)
21 בפברואר – ז'אן לואיז קלמן, האישה המבוגרת ביותר בהיסטוריה (נפטרה ב-1997)
4 במרץ – מיהאי קארואי, פוליטיקאי הונגרי (נפטר ב-1955)
7 במרץ – מוריס ראוול, מלחין צרפתי (נפטר ב-1937)
2 באפריל – וולטר קרייזלר, תעשיין אמריקאי (נפטר ב-1940)
4 באפריל – פייר מונטה, מנצח צרפתי (נפטר ב-1964)
29 באפריל – רפאל סבטיני, סופר איטלקי (נפטר ב-1950)
6 במאי – ויליאם ד. ליהי, מפקד סגל הפיקוד העליון של צבא ארצות הברית (נפטר ב-1959)
11 במאי – הרייט קווימבי, הטייסת האמריקאית הראשונה (נהרגה ב-1912)
30 במאי – ג'ובאני ג'נטילה, הוגה דעות איטלקי פשיסטי (נרצח ב-1944)
6 ביוני – תומאס מאן, סופר גרמני, זוכה פרס נובל לספרות בשנת 1929 (נפטר ב-1955)
4 ביולי – לירוי ווטרמן, ארכאולוג של המזרח התיכון, חוקר התנ"ך ופרופסור לספרות המזרח התיכון ולשפות שמיות (נפטר ב-1972)
26 ביולי – קרל גוסטב יונג, ממניחי יסודות הפסיכולוגיה המודרנית (נפטר ב-1961)
8 באוגוסט – ארתור ברנרדס, נשיא ברזיל ה-13 (נפטר ב-1955)
20 באוגוסט – שאול טשרניחובסקי, משורר עברי (נפטר ב-1943)
1 בספטמבר – אדגר רייס בורוז, סופר אמריקאי, יוצרו של טרזן (נפטר ב-1950)
3 בספטמבר – פרדיננד פורשה, מהנדס כלי רכב גרמני (נפטר ב-1951)
10 באוקטובר – גדליהו בובליק, עיתונאי יידי ומנהיג ציוני דתי אמריקאי (נפטר ב-1948)
4 בדצמבר – ריינר מריה רילקה, משורר (נפטר ב-1926)
12 בדצמבר – גרד פון רונדשטט, גנרל נאצי בכיר (נפטר ב-1953)
נפטרו

22 בפברואר – צ'ארלס לייל, גאולוג סקוטי (נולד ב-1797)
3 ביוני – ז'ורז' ביזה, מלחין צרפתי (נולד ב-1838)
29 ביולי – פסקל בוורלי רנדולף, רופא, מיסטיקן, סופר ומדיום אמריקאי (נולד ב-1825)
30 ביולי – ג'ורג' פיקט, קצין אמריקאי, לחם בקרב גטיסברג (נולד ב-1825)
31 ביולי – אנדרו ג'ונסון, נשיאה ה-17 של ארצות הברית (נולד ב-1808)
4 באוגוסט – הנס כריסטיאן אנדרסן, סופר ומשורר דני (נולד ב-1805)
2 בנובמבר – אדא הורן, כלכלן, פוליטיקאי ומנהיג יהודי-הונגרי (נולד ב-1825)
ראו גם

1875 במדע‎
ילידי 1875‎
נפטרים ב-1875‎
252

שנת 252 היא השנה ה-52 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 252 ניתן לה בדיעבד.
כל התאריכים שלהלן הם לפי הלוח היוליאני.
אירועים > לפי מקום > האימפריה הרומית

קרב ברבליסוס (אנ'): מלך פרס שאפור הראשון מביס את הצבא הרומי (כ-70,000 חיילים) בברבליסוס שבסוריה.
אירועים > לפי נושא > דת

האפיפיור קורנליוס מגורש לצ'יוויטווקיה על ידי הקיסר טרבוניאנוס גאלוס.
ראו גם

ילידי 252‎
נפטרים ב-252‎
Black Flag

| --- | --- |

 מקום הקמה:  הרמוסה ביץ' 
 תקופת הפעילות:  מ-1976 
 סוגה:  פאנק רוק, הארדקור פאנק
 שפה מועדפת:  אנגלית 
 חברת תקליטים:  SST רקורדס 
 blackflagofficial.com
 פרופיל ב-IMDb
 חברים
 Greg Ginn Kira Roessler הנרי רולינס 
 
Black Flag (בתרגום לעברית: "דגל שחור") היא להקת פאנק רוק אמריקאית, שהוקמה בשנת 1976 בהרמוסה ביץ', מחוז לוס אנג'לס, קליפורניה. הלהקה נקראה בתחילה Panic, והוקמה על ידי הגיטריסט והזמר גרג ג'ין, שנותר החבר העקבי ביותר בלהקה. היא נחשבת לאחת מלהקות ההארדקור פאנק הראשונות, וכן אחת הראשונות בסוגת הפוסט-הארדקור. הלהקה התפרקה בשנת 1986, התאחדה בשנת 2003 והתפרקה והתאחדה שוב מאז מספר פעמים.
סגנונה המוזיקלי של הלהקה מתבסס על הפשטות של הראמונס אך מתווספים אליה סולו גיטרה וחילופי מקצבים. רוב השירים נכתבו על ידי גרג ג'ין, ובמילותיו באים לידי ביטוי אנטי-סמכותנות, נון-קונפורמיזם, בידוד חברתי, נוירוזה, עוני ופרנויה.
במהלך שנות השמונים חלה התפתחות מוזיקלית בצליל של הלהקה, והם שילבו באלבומיהם גם קטעים ארוכים, איטיים ומורכבים יותר מאלה שהיו בסגנון הראשוני. כתוצאה מכך, כלל היצירה של הלהקה מגוונת יותר מרוב להקות הפאנק רוק. לדוגמה: בשנת 1984, הלהקה הוציאה את האלבום My War, שכלל שירים בעלי סאונד איטי ו"חורק" יותר, פחות כמו סקס פיסטולס (Sex Pistols) ויותר כמו בלאק סבאת' (Black Sabbath). לעיתים, שלושת השירים האחרונים באלבום זה, שהיו איטיים משמעותית משאר החומרים של הלהקה, נחשבים לדוגמה הראשונה של סלאדג' מטאל.
הלהקה הייתה מחלוצות גישת "עשה זאת בעצמך" ורכשה מעריצים רבים ברחבי העולם.
היסטוריה

להקת Black Flag הוקמה בשנת 1976 בהרמוסה ביץ', מחוז לוס אנג'לס, קליפורניה, על ידי הגיטריסט והזמר גרג ג'ין. הלהקה נקראה בתחילה Panic וחיקתה את הסגנון של הראמונס והסטוג'ס. הם הופיעו לראשונה בדצמבר 1977 בקליפורניה. בסוף שנת 1978 הם שינו את שמם ל-Black Flag כדי למנוע בלבול עם להקה אחרת בשם Panic. ההופעה הראשונה בשם Black Flag הייתה בקליפורניה ב-27 בינואר 1979. שם הלהקה הוצע על ידי אחיו של גרג ג'ין: "אם דגל לבן פירושו כניעה, דגל שחור מייצג אנרכיה." סמליל הלהקה, ארבעה מלבנים המתארים דגל שחור, פופולרי עד היום.
הלהקה דגלה בשיטת "עשה זאת בעצמך" וחברי הלהקה ארגנו הופעות בכל מקום אפשרי, ופרסמו את הלהקה בפוסטרים ופלאיירים שהדפיסו בעצמם.
במהלך השנים התחלפו לעיתים קרובות חברי הלהקה, לרוב בגלל חילוקי דעות אמנותיים או בגלל בעיות של אלכוהול וסמים. גם הזמרים הראשיים לא החזיקו מעמד זמן רב. הנרי רולינס היה הזמר בשיא הפופולריות של הלהקה, משנת 1981 עד 1985. בתקופה זו סגנונה של הלהקה התפתח, והם שילבו באלבומיהם גם שירים ארוכים, איטיים ומורכבים יותר מהסגנון הראשוני שלהם. סגנונם המאוחר היווה השראה ללהקות גראנג' רבות.
הלהקה הייתה פופולרית בסצנת הפאנק רוק, אך זו הייתה סצנה קטנה יחסית, והם לא הצליחו מבחינה מסחרית. חברי הלהקה חיו בתנאי עוני. הלחץ בסיבובי ההופעות והמחלוקות בין חברי הלהקה הביאו לבסוף לפירוקה, והופעתם האחרונה הייתה בדטרויט ב-27 ביוני 1986.
לאחר הפירוק, רולינס הצליח מסחרית כמוזיקאי, סופר ושחקן. חברי הלהקה האחרים המשיכו לפעול בלהקות שוליים. באופן אירוני, הלהקה הצליחה מסחרית בצורה משמעותית רק לאחר שהתפרקה.
חברי הלהקה התאחדו מספר פעמים והופיעו במקומות שונים, לראשונה בשנת 2003 עם הסולן מייק ואללי ולאחר מכן בשנת 2010. בשנת 2013 הלהקה שבה לפעול בצורה סדירה והוציאה אלבום בשם "What The" שנקטל על ידי מבקרי המוזיקה ומעריצי הלהקה כאחד.
הלהקה ממשיכה להופיע עד היום, אם כי חברי הלהקה, למעט גרג ג'ין ומייק ואללי, מתחלפים לעיתים קרובות.
דיסקוגרפיה

Damaged (1981)
My War (1984)
Family Man (1984)
Slip It In (1984)
Loose Nut (1985)
In My Head (1985)
What The... (2013)
ראו גם

שקיעת תרבות המערב
סמליל הלהקה: ארבעה מלבנים המתארים דגל שחור
24kGoldn

| --- | --- |

ג'ונס, 2020
 לידה:  13 בנובמבר 2000 (בן 23) סן פרנסיסקו, קליפורניה, ארצות הברית
 שם לידה:  גולדן לאנדיס וון ג'ונס
 שם במה:  24kGoldn 
 מוקד פעילות:  ארצות הברית ארצות הברית
 תקופת הפעילות:  מ-2016
 מקום לימודים:  תיכון לוואל, בית הספר למוזיקה USC תורנטון 
 עיסוק:  ראפר, זמר ופזמונאי
 סוגה:  היפ הופ • טראפ • אימו ראפ R&B • פופ רוק
 שפה מועדפת:  אנגלית 
 חברת תקליטים:  רקורדס • קולומביה
 שיתופי פעולה בולטים:  איאן דיור
 פרסים והוקרה:  Billboard 21 Under 21 (2020) 
 24kgoldn.com
 פרופיל ב-IMDb
 
גולדן לאנדיס וון ג'ונס (באנגלית: Golden Landis Von Jones; נולד ב-13 בנובמבר 2000), המוכר בשם הבמה 24kGoldn, הוא ראפר, זמר, פזמונאי אמריקאי-יהודי, ובילדותו היה גם שחקן.
הוא התפרסם בשנת 2019, בזכות הלהיט "Valentino", שהגיע למקום ה-92 במצעד הבילבורד הוט 100 וקיבל את תואר הפלטינה מאיגוד תעשיית ההקלטות האמריקאי. ביולי 2020, הוציא את הלהיט "Mood", יחד עם הראפר איאן דיור, שהגיע למקום הראשון במצעד הבילבורד הוט 100.
ביוגרפיה

גולדן לאניס וון ג'ונס נולד בסן פרנסיסקו שבקליפורניה, לאם יהודייה-אשכנזייה, ולאב אפרו-אמריקאי קתולי. גדל כשהוא חוגג גם את  חג המולד וגם את חנוכה, ולמד בבית ספר עברי. למד בתיכון לוואל, בית ספר ציבורי סלקטיבי. כילד, שיחק בפרסומות. שר במקהלה בחטיבת הביניים ובתיכון, ובעקבות כך החל את הקריירה המוזיקלית שלו. לפני שהחל ליצור מוזיקה באופן מקצועי, הוא תכנן להיות מנהל קרן גידור. לאחר מכן, החל ללמוד באוניברסיטת דרום קליפורניה.
קריירה

בשנת 2017, יצא לאור הווידאו קליפ הראשון של גולדן, "Trappers Anthem". בשנת 2018, הוציא את סינגל הבכורה שלו, "Ballin' Like Shareef". בשנת 2019, הוציא את הסינגל השני שלו, "Valentino", שהיה ללהיט, בכך שצבר מעל ל-100 מיליון השמעות ברשת הזרמת המדיה ספוטיפיי, הגיע למקום ה-92 במצעד הבילבורד הוט 100 ואף קיבל את תואר הפלטינה מאיגוד תעשיית ההקלטות האמריקאי. בנובמבר 2019, הוציא את מיני-אלבום הבכורה שלו, Dropped Outta College.
בשנת 2020, הוציא גולדן את הסינגל "City of Angels", שהיה גם הוא ללהיט, הגיע למקום ה-25 במצעד הסינגלים הבריטי ודורג במצעדים שונים, וכן קיבל את תואר הזהב מה-RIAA וה-ARIA בהתאמה. במאי 2020, הוציא את הרמיקס הרשמי של השיר, בשיתוף זמר הפאנק הבריטי יאנגבלאד. באותו החודש, השתתף ברמיקס לשיר "Josslyn" של אוליביה אובריאן.
ב-11 באוגוסט 2020 הוא נכלל ברשימת ה-"Freshman Class" של מגזין ה-XXL, ודורג במקום העשירי. באותו החודש, הצליח שירו, "Mood", שיצא לאור ביולי, בפלטפורמת שיתוף הווידאו טיקטוק, תוך שזכה למיליוני שימושים בפלטפורמה. בזכות כך, הגיע השיר למקום הראשון במצעד הבילבורד הוט 100, וכן לצמרת המצעדים של מדינות נוספות.
ב-26 במרץ 2021 יצא אלבום הבכורה שלו, El Dorado. ב-10 בספטמבר השתתף בגרסת הרמיקס לשיר "AOK" של טאי ורדס.
נכון לחודש אוקטובר 2021, הוא צבר כ-1.95 מיליארד השמעות בפלטפורמות הזרמות המוזיקה.
בשנת 2023 נכלל ברשימת פורבס 30Under30.
דיסקוגרפיה > אלבומי אולפן

2021: El Dorado
דיסקוגרפיה > מיני-אלבומים

2019: Dropped Outta College
הערות שוליים

↑  Dillon Matthew, Navigating the Come-up: Interview with Rapper, Singer and Student 24kGoldn, Daily Trojan, ‏2019-04-19 (באנגלית)
↑  24kGoldn, Audible Treats, ‏2016-02-24 (באנגלית)
↑  "How 24kGoldn went from USC freshman to Spotify-topping hip-hop star". Los Angeles Times. 14 באוקטובר 2020. {{cite web}}:  (עזרה)
↑  "Myron Samuel Landis". jewishchronicle.timesofisrael.com. נבדק ב-2 בדצמבר 2020. {{cite web}}:  (עזרה)
↑  "Hilda (Braslawsce) Landis".
↑  "24kGoldn is a voice for Gen-Z". 2 באפריל 2021. {{cite web}}:  (עזרה)
↑  https://www.youtube.com/watch?v=tmDZX4XidBQ, at 3:50
↑  Tobi Kawanami, HIDDEN GEMS OF LOWELL: Rapper Golden Landis Von Jones, The Lowell
↑  Robby Seabrook IIIPublished: December 13, 2019, The Break Presents: 24KGoldn, XXL Mag (באנגלית)
↑  Introducing Golden Landis Von Jones aka 24kGoldn, www.tkeusc.org
↑  Andrew “Highlifeflo” Flores Is Elevating the Music Scene in Ways That Nobody Else Can, finance.yahoo.com (באנגלית)
↑  24kGoldn Drops Debut EP "DROPPED OUTTA COLLEGE" Ft. Fetty Wap, HotNewHipHop (באנגלית)
1 2  Listen to Yungblud's new remix of 24kGoldn's 'City Of Angels', NME Music News, Reviews, Videos, Galleries, Tickets and Blogs | NME.COM, ‏2020-05-20 (ב־Australian English)
↑  Georgette ClinePublished: August 11, 2020, XXL 2020 Freshman Class Revealed, XXL Mag (באנגלית)
↑  Facebook, Twitter, Show more sharing options, Facebook, Twitter, How 24kGoldn went from USC freshman to Spotify-topping hip-hop star, Los Angeles Times, ‏2020-10-14 (באנגלית)
↑  How 24KGoldn and Iann Dior’s “Mood” Became One of the Biggest Songs in the World, Complex (באנגלית)
↑  24kGoldn Digs for Gold With Future, Swae Lee & DaBaby on ‘El Dorado’: Stream It Now, Billboard (באנגלית)
↑  21 Under 21: See Who Made the 2021 List, Billboard (באנגלית)
↑  Forbes 30 Under 30 2023: Celebrities, פורבס
| --- | --- |
בקרת זהויות :  BnF: cb179697706 (data)  ISNI: 0000 0004 8380 7538  MusicBrainz: 0fe5df51-ba65-4784-ba85-7d024a107a8a  VIAF: 24163408440500090219   WorldCat (עם VIAF): 24163408440500090219
250

שנת 250 היא השנה ה-50 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 250 ניתן לה בדיעבד.
כל התאריכים שלהלן הם לפי הלוח היוליאני.
אירועים

דיופנטוס כותב את "אריתמטיקה", המסה השיטתית הראשונה על אלגברה
קבוצה של פרנקים חודרת עד טרחונה בספרד (תאריך משוער)
הגותים פולשים למואסיה
האלמאנים מגרשים את הרומים מאזור הדונאו-ריאס
הקיסר דקיוס מתחיל ברדיפות של הנוצרים באימפריה הרומית
20 בינואר – רדיפות דקיוס: קיסר האימפריה הרומית דקיוס מכריז על רדיפות נגד הנוצרים, במהלכן מוצא להורג האפיפיור פביאנוס
נולדו

מקסימיאנוס קיסר רומי ואוגוסטוס החלק המערבי של האימפריה (נפטר ב-310). (תאריך משוער)
גלריוס קיסר רומא (תאריך משוער)
קונסטנטיוס כלורוס, קיסר רומא ואבי קונסטנטינוס (תאריך משוער)
ליקיסיוס קיסר רומא
אריוס, כומר נוצרי ואבי האריאניזם
31 במרץ – קונסטנטיוס כלורוס, קיסר רומי ואוגוסטוס החלק המערבי של האימפריה (נפטר ב-306)
נפטרו

20 בינואר – האפיפיור פביאנוס (הוצא להורג)
ראו גם

ילידי 250‎
נפטרים ב-250‎
Brothers Of Light

Brothers of Light בפסטיבל האמנות הציבורית הבינלאומי במרטיניק
Brothers Of Light הם צמד אמנים-אחים מירושלים, המשתמשים בפסבדונים אלנה (Elna, יליד 1987) וגאב (GAB, יליד 1991).
הצמד, ילידי שכונת קטמון בירושלים, בנים למשפחה ממוצא דרום אמריקני ומרוקני.
כנערים לקחו חלק בסצנת הסקייטבורדינג ואמנות הרחוב. את עבודתם האומנותית החלו בציור על גבי קרשי הסקייטבורד ובהכנת סטיקרים מצוירים אותם הדביקו ברחוב. בהמשך החלו להכין פוסטרים גדולים ולהדביק אותם באמצעות דבק-קמח ומשם התפתחו לציור על קירות.
שניהם למדו תקשורת חזותית בבצלאל. את פעילותם כזוג החלו בשנת 2015 בירושלים, על רקע צוואתה של אימם שנפטרה באותה השנה, ואשר נהגה לאמר כי 'יום אחד ישלבו כוחות ועשו יחד משהו טוב'. זה גם המקור לשם המשותף תחתיו הם מציירים, שהיה גם שם התערוכה המשותפת הראשונה שלהם.
הצמד יוצר עבודות ברחוב אך מציג גם עבודות בגלריות ובמגוון מדיומים בהם ציורי קיר, הדפסי משי, פיסול וציור על קנבס, קרמיקה, עץ משומש ומתכת. עבודתם שואבת השראה מאמנות הרחוב המגוונת בעולם, מהקשר שלהם לתרבות הסקייטבורדינג ומסצנת ההיפ-הופ, לצד שימוש בסמלים והשראה מתרבויות עתיקות.
השניים השתתפו לאורך השנים בפסטיבלים ותוכניות רזידנסי במדינות רבות בהן ישראל, צרפת, גרמניה, פורטוגל וארצות הברית. ב-2017 חברו לקבוצת אמני רחוב ישראלים להקמת קולקטיב Prettymess, והציגו יחד תערוכה בבית העיר בתל אביב. ב-2019 לפני שעברו מירושלים הציגו בה תערוכת סולו שנייה “Last Tripp in Jerusalem”. ב-2022 הציגו תערוכת סולו בחיפה, “From Dirt”, ובה הציגו פרויקט בן שלוש שנים של ציור על עשרות חלקי מתכת שאספו מהאשפה ליד הסטודיו שלהם.
פארק המסילה, תל אביב
אזור תעשייה תלפיות, ירושלים
רחוב חיים עוזר, פתח תקווה
הגלריה הפתוחה בחוף קליה
תערוכות > תערוכות זוגיות

2015 Brothers of Light, SpotArt gallery, ירושלים
2016 Brothers of Light, Casino San Remo, תל אביב
2019 Last Tripp in Jerusalem, Beita Gallery, ירושלים
2022 From Dirt, Yefet 30, תל אביב
2024, Glitch, Litvak Gallery, תל אביב
תערוכות > תערוכות קבוצתיות

2015 La Manufacture 111 Gallery, פריז
2017 Prettimess Collective, Beit Ha'ir, תל אביב
2018 Fresh paint art fair, תל אביב
2018 The Destination Number 131: a journey to the interior through art, פריז
2023 Surface Identities, Roe Green Gallery, אוהיו
2023 Contemporary Art Auction, Tiroche auction house, תל אביב
תערוכות > תוכניות רזידנס

2017 Ne-Na Artspace, צ'יאנג מאי, תאילנד
2019 The Art Camp by LB project, ניס, צרפת
2020 ZYANYA, מקסיקו סיטי, מקסיקו
הערות שוליים

1 2  דר מוספיר, "אנחנו אמנים שבאים מהרחוב, מתרבות של לא לחכות שיתנו לך", באתר ynet, 2 בנובמבר 2022
1 2  הטריפ האחרון בירושלים של Brothers of Light - מגזין פורטפוליו, באתר מגזין פורטפוליו, ‏17 בספטמבר 2019
↑  גל בן הרוש ונועה דישון, מקיר לקיר, כולעיצוב - מגזין הפקולטה לעיצוב
↑  SARA MELEDANDRI,Brothers of Light: fratelli d’arte . Brothers of Light: fratelli d’arte, Igers Italia (באיטלקית)
↑  What to watch, read and listen by PichiAvo, Elian Chali, Remed and Brothers of Light באתר urvanity-art.com
↑  [https://baz-art.co.za/online-gallery/the-artists/brothers-of-light- meet
BROTHERS OF LIGHT] באתר Baz Art
↑  FROM DIRT: An Exhibition of Artworks on Salvaged Metal by Jerusalem-Based Duo, Brothers of Light באתר street art NYC
Black Ice

Black Ice הוא אלבומם החמישה עשר של להקת ההארד רוק AC/DC שיצא ב-17 באוקטובר 2008. האלבום הופק על ידי ברנדן אובריאן ויצא לאור ברחבי העולם ב-17 ו-22 באוקטובר 2008.
האלבום הוא האחרון שבו השתתף מייסד הלהקה, מלקולם יאנג, בטרם פרש בשל סיבות רפואיות.
הפקת האלבום

גיטריסט הלהקה מלקום יאנג אמר בראיון בינואר 2006 שהלהקה מתחילה לעבוד על אלבום חדש. שלושה חודשים לאחר מכך קליף ויליאמס, בסיסט הלהקה, נפצע בידו ולא היה יכול לנגן במשך 18 חודשים. האלבום נדחה למשך שנה וחצי. בראיונות שנתנו אחרי הוצאת הדיסק טענו חברי הלהקה אנגוס יאנג ובריאן ג'ונסון שדחיית האלבום עזרה מאוד לכתיבת שירים אך מעריצי AC/DC היו צריכים לחכות זמן רב מכיוון שזה האלבום הראשון שלהם מאז שחרורו של Stiff Upper Lip בשנת 2000, הפער הארוך ביותר עד כה בין שני אלבומים AC / DC. הלהקה הקליטה אותו בוונקובר שבקנדה, כמו האלבום הקודם.
כ-1,762,000 יחידות של האלבום נמכרו בשבוע הראשון. האלבום היה מספר אחד במצעדי המכירות ב-29 מדינות שונות, כולל אוסטרליה, קנדה, בריטניה וארצות הברית. במאי 2009, חצי שנה בלבד אחרי שהאלבום יצא, נמכרו 7.2 מיליון עותקים ברחבי העולם והוא אלבום השני הכי נמכר ב-2008. בריאן ג'ונסון, סולן הלהקה, תיאר את האלבום בתור "אחד הטובים ביותר שעשינו".
סינגלים

לאלבום ייצאו ארבעה סינגלים. הסינגל הראשון Rock 'N Roll Train, שוחרר ב-28 באוגוסט 2008. השיר זכה במקום הראשון במצעד 100 שירי ההארד רוק של השנה בארצות הברית על פי בילבורד. הקליפ של הסינגל צולם בלונדון ב-15 באוגוסט 2008. מאה האנשים ששלחו לאתר AC/DC את הסרטונים הטובים ביותר של הדרך שבה הם עברו כדי ללכת להופעה של AC/DC זכו לטיסה ללונדון ולהיות הקהל בקליפ. AC/DC איחדה את הסרטונים לסדרה בת שבעה פרקים ששודרה באתר בשם "rock n roll fannation". הסינגל השני "Big Jack" יצא שבועיים אחרי הראשון וזכה להצלחה רבה באירופה. הסינגל השלישי היה "Anything Goes", הקליפ שלו צולם בלונדון אך הקהל בקליפ צולם בהופעה אמיתית של הלהקה שצולמה בפריז. השיר לא זכה להצלחה רבה. הסינגל הרביעי והאחרון, "Money Made" שוחרר כשבועיים לפני צאת האלבום. השירים "Black Ice" ו"War Machine" זכו להצלחה גדולה יחסית אף על פי שאינם היו סינגלים של האלבום, שירים אלו נכללו במסע ההופעות של האלבום.
מסע ההופעות העולמי של האלבום החל ב-28 באוקטובר 2008 ונמשך עד יוני 2010, במהלכו נערכו מעל 160 הופעות אל מול קהל של כ 4.9 מיליון צופים נלהבים. השלב הראשוני, צפון אמריקה, הסתיים בנאשוויל ב-31 בינואר 2009, אך עקב הדרישה הלהקה חזרה לארצות הברית בקיץ של אותה שנה. הסיור התרחש גם ברוב אירופה, בדרום אמריקה, בחלקים מאסיה, בניו זילנד ובאוסטרליה.
ההופעה האחרונה בסיבוב ההופעות התקיימה בתאריך 28 ביוני 2010 בבילבאו, ספרד והייתה למעשה הופעתו האחרונה של מייסד הלהקה מלקולם יאנג.
רשימת שירים

כל השירים נכתבו על ידי אנגוס יאנג ומלקולם יאנג.
Rock 'N Roll Train – 4:21
Skies on Fire – 3:34
Big Jack – 3:57
Anything Goes - 3:22
War Machine – 3:09
Smash N Grab – 4:06
Spoilin' for a Fight – 3:17
Wheels – 3:28
Decibel – 3:34
Stormy May Day – 3:10
She Likes Rock N Roll – 3:53
Money Made – 4:15
Rock N Roll Dream – 4:41
Rocking All The Way – 3:22
Black Ice – 3:25
משתתפים

בריאן ג'ונסון - זמר
אנגוס יאנג - גיטרה ראשית
מלקולם יאנג - גיטרת לווי, קולות רקע
קליף ויליאמס - גיטרת בס, קולות רקע
פיל ראד - תופים
1840

שנת 1840 היא השנה ה-40 במאה ה-19. זוהי שנה מעוברת, שאורכה 366 ימים. 1 בינואר 1840 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

יוצא לאור העיתון Jeride-i Havadis, העיתון הלא ממשלתי הראשון באימפריה העות'מאנית
5 בפברואר – פרשת עלילת דמשק נפתחת בהיעלמותו של נזיר נוצרי
6 בפברואר – נחתמת אמנת וואיטאנגי, שנחשבת למסמך המכונן של ניו זילנד
1 במאי – בול הדואר הראשון, הפני השחור, נמכר לציבור
6 במאי – החל השימוש בבול דואר. בתחילה בבריטניה ולאחר מכן בעולם כולו
4 ביולי – ספינת הקיטור RMS Britannia (אנ') עוזבת את ליברפול בדרכה להליפקס בקו הנוסעים הטרנס-אטלנטי הראשון
3 בנובמבר – הפגזת עכו – ציי בריטניה, האימפריה העות'מאנית והקיסרות האוסטרית מפגיזים את עכו, נפילתה תוביל לקץ שלטון מוחמד עלי בארץ ישראל ובסוריה ומחזירים אותו לידי האימפריה העות'מאנית